# Delta Dunării

## Geografie

**Delta Dunării** (3446 km²), aflată în mare parte în Dobrogea, România, și parțial în Ucraina, este cea mai mare și cea mai bine conservată dintre deltele europene.

Delta Dunării a intrat în patrimoniul mondial al UNESCO în 1991 şi este clasificată ca rezervație a biosferei la nivel național în România.

**Brațul Chilia**, formează granița cu Ucraina, și transportă pe cursul său de o lungime de 104 km², 60% din apele și aluviunile Dunării.

**Brațul Sulina** este situat în mijlocul Deltei, și spre deosebire de Chilia, are un curs rectiliniu, fiind permanent dragat și întreținut pentru navigația vaselor maritime. Are o lungime de 71 km și transportă 18% din volumul de apă al Dunării.

**Brațul Sfântul Gheorghe** se desfășoară pe 112 km, transportând 22% din debitul Dunării. La vărsare formează insulele Sacalin considerate un început de deltă secundară.

Dunărea ajunsă la Pătlăgeanca se bifurcă în două brațe, Brațul Chilia la nord și Brațul Tulcea la sud, braț care mai apoi la Ceatal Sfântu Gheorghe, se desparte în Brațul Sulina și Brațul Sfântul Gheorghe.

## Apele Dunării

Delta Dunării se încadrează în spațiul cu climat temperat semiarid specific stepelor pontice. Spațiile acvatice plane și foarte întinse, acoperite în diferite grade cu vegetație, întrerupte de insulele nisipoase ale câmpurilor marine, alcătuiesc o suprafață activă specifică deltei și lagunelor adiacente, cu totul diferită de cea a stepelor pontice.

Cuprinsă între cele trei mari braţe, Chilia, Sulina şi Sf. Gheorghe, Dunărea alimentează şi complexul de lacuri Razelm Sinoe. Debitul braţelor este inegal, Chilia, 104 Km, transportând aproximativ 60% din debitul total, rămânând ca Sulina, 78 Km, să transporte aproximativ 18%, iar Sf. Gheorghe, 112 Km, restul de 22%.

|  |  |  |
| --- | --- | --- |
| Braţul Dunării | Lungime ( Km) | Debit (m3/s) |
| Sulina | 78 | 2700 |
| Chilia | 104 | 9000 |
| Sfântu Gheoghe | 112 | 3300 |